
ועדה רפואית לעררים








המוסד לביטוח לאומי




         מ.ל.ב 

מחלקת נכות כללית                                    
       
      -בפקס-
א.ג.נ., 

                          הנדון: ערר על החלטת ועדה רפואית 
                           בעניין שריאל חי, ת.ז. 302865191
מוגש בזאת ערר על החלטת הועדה הרפואית מדרג I, ואלו נימוקיו:

1. עסקינן באישה צעירה אשר סובלת מזה שנים ממספר בעיות רפואיות בעטיין (ואך בעטיין!) מצויה היא באי כושר מלא לעבודה וקושי בתפקוד ובניהול שגרת היומיום.
2. אין מחלוקת בדבר העובדה שהמערערת סובלת מגיהוק בלתי פוסק, פיברומיאלגיה, גמישות יתר ותגובה נפשית ביחס למצבה.
3. הוכחה חותכת וחד משמעית לכך מצויה בתיעוד הרפואי שנצבר במהלך השנים ממנו עולה כי סובלת היא ממצב רפואי נורא ואיום. מצב רפואי הכולל כאבים מחמת תסמונת הפבירומיאלגיה בה היא לוקה, גיהוק בלתי פוסק אשר אינו בר שליטה ממנו היא סובלת בצורה קבועה (לרבות בעת אכילה, שתיה ושינה) אשר מעבר לעוגמת נפש, דחיה חברתית, בושה וחוסר יכולת להשתלב מקשה על ביצוע פעולות יומיומיות בסיסיות ומפריע לניהול חייה.
4. מחמת מצבה הרפואי המורכב והעובדה כי נבדקה ע"י מומחים רבים בתחומים שונים אשר לא מצאו מזור ולבעייתה התווספה מצוקה נפשית.
5. החלטת הועדה הנכבדה מקפחת את המערערת ומתעלמת לחלוטין מן האמת העובדתית והרפואית.
6. אמת היא שהמערערת סובלת משיהוק/גיהוק בלתי פוסק אשר השפעתו על כושרה ותפקודה מכריעים.
7. אמת היא שהמערערת סובלת מפיברומיאלגיה ומצב נפשי והיא סובלת ונזקקת לטיפול תרופתי ומעקב רפואי קבוע.
8. הוועדה הנכבדה לא מתמודדת עם האמת העובדתית הזו ולמעשה קובעת החלטה שרירותית ולא מנומקת בצורה שפוגעת אנושות במערערת
9. הוועדה הנכבדה טעתה בכך שהתעלמה ממצבה וקבעה את נכויותיה באופן אשר לא משקף ולו מקצת מחומרת מצבה וההשפעה הניכרת על כושרה.
10. לא ברור ואף תמוה מדוע נקבעה למערערת נכות נמוכה מזו שנקבעה ע"י הוועדה הרפואית הקודמת אשר דנה בעניינה (מתאריך 10.11.21) וקבעה נכות בשיעור 50% בגין הגיהוק/שיהוק הבלתי פוסק.
11. מצבה לא השתפר ומדע הרפואה לא מצא פתרון למצב ממנו היא סובלת אשר מגביל אותה בצורה שלעיתים לא נתפשת.
12. בנסיבות הללו, בשים לב לכך שהמערערת סובלת ממצב רפואי נדיר וקשה הכולל שיהוק/גיהוק בלתי פוסק שלא ניתנים לשליטה מתבקשת הוועדה הרפואית הנכבדה לקבל את הערעור ולקבוע את נכותה בהתאם לחומרת מצבה. 
13. ערעור זה מוגש במתכונתו הנוכחית על מנת לעמוד בזמנים. נימוקים נוספים  יצורפו במועד הדיון בוועדה הרפואית.
14.  אבקשכם להודיעני מועד לדיון בערר. 

